Daina (Kaip širdy nuo džiaugsmo jauna!)
Kaip širdy nuo džiaugsmo jauna!
Jo liepsna visus pagauna...
Graudis mūsų laimę tyko,
Pina ašarų vainiką...

Graudis skiria, džiaugsmas tuokia,
Miršta, kas nebesijuokia –
Bet kai gęsta, bet kai miršta,
Saulės juoko nepamiršta...

Graudis kembsta, džiaugsmas žydi
Ir kviečių vežimą lydi,
Vaisių sunkią šaką remia
Ir žiedais apsagsto žemę...

Baltrušaitis Jurgis
Eilėraščiai